open-index/open-wikipedia-markdown huggingface dataset:
Vitenskapsåret 1375

**Vitenskapsåret 1375** er en oversikt over hendelser, prisvinnere, fødte og avdøde personer med tilknytning til vitenskap i 1375.

## Hendelser
* I kartverkstedet til Abraham og Jehuda Cresques på Mallorca utvikles på vegne Peter IV av Aragon *[[katalansk verdensatlas |det katalanske verdensatlaset]]*.

## Fødsler

## Dødsfall
Rødhodehonningeter

**Rødhodehonningeter** (*Myzomela erythrocephala*) er en fugl i slekten *[[Myzomela]]* i familien honningetere. Den forekommer i Australia og Indonesia.

## Underarter
Det er beskrevet to underarter av rødhodehonningeter:
* *Myzomela erythrocephala erythrocephala* (Gould, 1840)
* *Myzomela erythrocephala infuscata* (Forbes, 1879)

## Referanser


## Eksterne lenker
* 
* Avibase: ''Myzomela erythrocephala''. Besøkt 8. juni 2013.
* ITIS report: ''Myzomela erythrocephala''. Besøkt 8. juni 2013.
* Birdlife Species Factsheet: ''Myzomela erythrocephala''. Besøkt 8. juni 2013.
Graciele Herrmann

**Graciele Herrmann** (født 1. januar 1992) er en brasiliansk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble slått ut i de innledende rundene på 50 meter fri. 

## Referanser


## Eksterne lenker
*
Aklangen (Holleia)

**Aklangen** er et vann på Holleia i Ringerike kommune, Buskerud. Vannet tilhører Skjærdalsvassdraget og ligger litt øst for Skjærsjøen og Engelen, på 272 moh. Man kan ta seg dit via bomvei fra Ask. Vannet har utløp til Aklangelva, som senere renner sammen med Skjærsjøelva og Vælerelva og danner Skjærdalselva. Skjærdalsvassdraget drenerer til Tyrifjorden.

Aklangen ligger i en populært friluftsområde og har flere flotte bade- og fiskeplasser.

## Bilder

Aklangen i Ringerike, 2021 (8).jpg|
Aklangen i Ringerike, 2021 (9).jpg|
Aklangen i Ringerike, 2021 (7).jpg|


## Referanser
Skjærsjøen (Holleia)

**Skjærsjøen** (274 moh.) er et vann på Holleia i Ringerike kommune, Buskerud. Vannet tilhører Skjærdalsvassdraget og ligger vest for Aklangen og øst for Klomshue, og nordøst for Væleren. Man kan ta seg dit via bomvei fra Ask. Vannet har utløp til Skjærsjøelva, som senere renner sammen med Aklangelva og Vælerelva og danner Skjærdalselva. Skjærdalsvassdraget drenerer til Tyrifjorden.

Skjærsjøen ligger i et populært friluftsområde og har flere flotte bade- og fiskeplasser. Det er et ypperlig sportsfiskevann. Abbor, røye, ørret og karuss er vanlig. Fiskekort er ikke nødvendig.

## Referanser
Skjærdalsvassdraget

**Skjærdalsvassdraget** er et lite vassdrag som dannes av en rekke mindre bekker, elver og små innsjøer, tjern og myrer i Holleia. Nedbørsfeltet utgjør cirka 81 km² og strekker seg fra områdene ved Gunhildtjern i nord til Tyristrand i sør og ligger i sin helhet i Ringerike kommune, Buskerud. Hovedelva i vassdraget er Skjærdalselva.

## Tilsig og utløp
Midlere vannføring i nedre del av vassdraget er cirka 600 l/s. Under flom kan vannføringen nå opp i over 2 m³/s. I vinterhalvåret faller vannføringen som regel til under 100 l/s. Alminnelig lavvannføring oppgis til 47 l/s.

### Tilsig
De mest betydningsfulle innsjøene og elvene som drenerer til Skjærdalselva er Væleren og Vælerelva, Skjærsjøen og Skjærsjøelva, samt Aklangen og Aklangelva. I tillegg får vassdraget tilsig fra en rekke mindre bekker, myrer og småvann.

### Utløp
Vassdraget drenerer til Tyrifjorden via Skjærdalselva og har utløpt ved Skjærdalen på Tyristrand. Ved utløpet krysser Randsfjordbanen over Skjærdalselva i en steinhvelvbro.

## Natur og dyreliv
### Fauna
Det er registrert en relativt god bestand av elvemusling (*Margaritafera margaritafera*) i vassdraget. Arten er fredet og står oppført på Norsk rødliste for arter. Det er også kjent at tyrifjordørreten (*Salmo trutta lacustris*) kan ha gytevandring opp i elva når vannføringen er stor nok, men generelt er det oppgitt å være lite fisk i selve elva. Det er usikkert om storørreten kan passere forbi fabrikkområdet ved Skjærdalen og kulvertene der. Det finnes imidlertid også stedbunden ørret i elva. Flere av vannene som inngår i vassdraget regnes som gode fiskevann. Skærdalselva er også en viktig oppholdsplass for fossekall (*Cinclus cinclus*).

### Flora
Nedbørfeltet domineres av skogsmark med dominans av gran og furu, med enkelte innslag av bjørk.

## Kraftproduksjon
Skjærdalselva kraftverk ligger ved Skjærdalen på Tyristrand og yter etter oppdatering cirka 230 kW. Produksjonen er cirka 0,8 GWh/år. Den utnytter et fall på cirka 17 m, gjennom en 415 m lang rørtrasé. Kraftstasjonen har utløp i Skjærdalselva ca 100 m før utløpet i Tyrifjorden. Forbi kraftverket er det etablert et løp med minstevannføring på 80 l/s.

## Se også
* Grytingen
* Ullerentjern
* Henåavassdraget

## Referanser
Arianna Vanderpool-Wallace

**Arianna Vanderpool-Wallace** (født 4. mars 1990) er en bahamansk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble nummer åtte på 50 meter fri. Hun har en bronsemedalje fra VM 2010.

## Referanser


## Eksterne lenker
*
Victoria Poon

**Cheuk Yuen Victoria Poon** (født 12. oktober 1984) er en canadisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i semifinalen på 50 meter fri. 

## Referanser


## Eksterne lenker
*
Vitenskapsåret 1377

**Vitenskapsåret 1377** er en oversikt over hendelser, prisvinnere, fødte og avdøde personer med tilknytning til vitenskap i 1377.

## Hendelser
* 29. januar − Universitetet i Camerino ble etablert ved pavelig bulle.
* juli − Det første karantenen blir etablert. For å beskytte bystaten mot pestepidemier innførte republikken Ragusa at alle ankommende reisende og handelsmenn skulle isoleres i 40 dager i lasaretter opprettet for dette formål.

## Dødsfall

## Referanser
Kari-Anne Landro

**Kari-Anne Landro** (født 1. august 1976 i Sund) er en norsk lokalpolitiker. Hun representerer Høyre og var fra 2013-2019 ordfører i tidligere Sund kommune. Hun var varaordfører fra 2011 til 2013 da hun overtok som ordfører etter Ove Trellevik (H) som ble innvalgt på Stortinget. Hun ble gjenvalgt som ordfører i 2015 for perioden 2015-2019 i et valgteknisk samarbeid mellom Høyre, FrP, KrF og Venstre. 

Hun har vært medlem av Sund kommunestyre siden 2003.

Landro er utdanna sivilingeniør og arbeider i Equinor.

## Referanser
Anne-Grethe Solbakk

**Anne-Grethe Solbakk** (født 1967) er en norsk, tidligere lokalpolitiker. Hun representerte Høyre og var fra høsten 2011 til høsten 2015 varaordfører i Øygarden kommune.

Solbakk er tilknyttet GCE Ocean Technology siden 2013.

## Referanser


## Eksterne lenker
* «Otto Harkestad (Ap) er ny ordførar i Øygarden» *Vestnytt* 15. september 2011; besøkt 8. juni 2013.
* TV2s velgerguide; besøkt 8. juni 2013.
May Eva Sandvik

**May Eva Sandvik** (født 10. mai 1962) er en norsk lokalpolitiker. Hun representerer Høyre og er fra høsten 2011 varaordfører i Lindås kommune. Det er hennes tredje periode i kommunestyret.

Sandvik er kontoransatt i kommunen.

## Kilder

* «Fire nye år for Astrid», *Nordhordland* 13. september 2011; besøkt 8. juni 2013.
* TV2s velgerguide; besøkt 8. juni 2013.
Arve Mjømen

**Arve Harald Mjømen** (født 25. august 1954) er en norsk politiker (H) fra Mjømna.

Fra 2011 til 2015 var han varaordfører i Gulen kommune og medlem av Sogn og Fjordane fylkesting. Han var leder i Sogn og Fjordane Høgre fra 2012 til 2016.

Han har drevet egen næringsvirksomhet, blant annet som byggmester og bussjåfør.

## Referanser
Geir Arve Sandvik

**Geir Arve Sandvik** (født 23. mars 1966) er en norsk lokalpolitiker. Han representerer Høyre og er fra høsten 2011 varaordfører i Luster kommune.

Sandvik driver skoforretninga Sandvik Sko. Han eier i alt 17 forretninger i Eurosko-systemet.

## Kilder

* «Ivar Kvalen nyvald ordførar i Luster», på Luster kommunes nettsted 20. oktober 2011; besøkt 8. juni 2013.
* «Legg skoa på hylla». *Kvinnheringen* 1. mars 2013; besøkt 8. juni 2013.
* TV2s velgerguide; besøkt 8. juni 2013.
Marita Solheim

**Marita Solheim** (født 14. desember 1967) er en norsk lokalpolitiker. Hun representerer Høyre og er fra høsten 2011 varaordfører i Fjaler kommune.

## Kilder

* «Konstituering i Fjaler 2011-2015» på Fjaler kommunes nettsted 4. oktober 2011; besøkt 8. juni 2013.
Harald Kvame

**Harald Kvame** (født 17. april 1952) er en norsk lokalpolitiker. Han representerer Høyre og er fra høsten 2007 varaordfører i Naustdal kommune.

Kvame driver et maskinentreprenørfirma.

## Kilder

* «Myrvang styrer Naustdal vidare» på *Naustdal.info* 14. september 2011; besøkt 8. juni 2013.
Tor Sindre Steinsvik

**Tor Sindre Steinsvik** (født 24. januar 1956) er en norsk lokalpolitiker. Han representerer Høyre og er fra høsten 2011 varaordfører i Herøy kommune.

Steinsvik blei høsten 2011 tilsatt som daglig leder ved forskningsstasjonen Runde Miljøsenter. Før det hadde han bak seg fjorten år ved arbeidsklærprodusenten Fristads Norge i Dragsund, blant annet som driftsleder. 

Han har i ei rekke år vært styreleder i Herøyspelet.

## Kilder
* «Ny sjef ved miljøsenteret» på nettstedet til Runde Miljøsenter 9. november 2011; besøkt 8. juni 2013.
* «Tor Sindre Steinsvik vert varaordførar», *Herøynytt* 15. september 2011; besøkt 8. juni 2013.
Odd Egil Valderhaug

**Odd Egil Valderhaug** (født 9. juni 1950 i Ålesund) er en norsk lokalpolitiker og journalist. Han representerer Høyre og er fra høsten 2007 varaordfører i Giske kommune. Han var også kommunestyrerepresentant i perioden 1979–83.

Valderhaug er journalist og driver sitt eget medieselskap, Promedia. I 1985 starta han lokalavisa *[[Øy-Blikk]]*, der han var redaktør i ti år. De neste ti åra var han reporter for TV Sunnmøre og TVNorge.

Valderhaug er aktiv i det lokale kulturlivet og har blant annet over femti år bak seg på revyscenen. 

Han gav i 2009 ut boka *Rått og røte – sanne skrøner frå Sunnmøre*. I 2012 kom *Grepa kvinnfolk – historia til ni kvinner frå Valderøya*, og han har også gitt ut ei bok om lokale popband på 1960- og 70-tallet og en dvd om klippfiskens historie i Norge. 

## Kilder
* «Aktiv varaordfører i Giske» , *Nytt i Uka* 1. oktober 2008; besøkt 8. juni 2013.
* TV2s velgerguide; besøkt 8. juni 2013.

## Eksterne lenker
*
NM i landeveissykling 2013

**[[NM i landeveissykling|Norgesmesterskapet i landeveissykling]] 2013** ble arrangert fra 16. til 23. juni 2013 i Grimstad. Grimstad Sykleklubb var arrangørklubb.

## Menn

### Fellesstart
* Dato: 23. juni 2013

### Tempo
* Dato: 20. juni 2013

### Gateritt
* Dato: 21. juni 2013

### Lagtempo
* Dato: 18. juni 2013

  
### Fellesstart - U23
* Dato: 16. juni 2013

## Kvinner
### Fellesstart
* Dato: 23. juni 2013

### Tempo
* Dato: 20. juni 2013

### Gateritt
* Dato: 21. juni 2013

### Lagtempo
* Dato: 18. juni 2013

## Eksterne lenker
*
Fon Idrettsforening

**Fon Idrettsforening** (stiftet 24. november 1938) og er et fleridrettslag for fotball, ski og håndball for damer. Fon Idrettsforening hører hjemme i Fon i Tønsberg kommune.

## Referanser




## Litteratur
*
Litteraturåret 1500

**Litteraturåret 1500** er en oversikt over utgivelser, hendelser, prisvinnere og avdøde personer med tilknytning til litteratur i 1500.

## Hendelser

## Essay
* Érasme (1469-1536, filosof) utgir *Premiers Adages*, kommentarer til tekster fra oldtiden.

## Poesi

## Fødsler
* Antonius Arena (eller Antoine Arènes), fransk jurist og poet innen makaronisk diktning (død 1544).
* ca. 1500 - Bonaventure des Périers, fransk forfatter og lyriker (død 1544)
* Nicolaus Mameranus, lyriker og historiker fra Luxembourg, (død ca. 1567)
* Ludovico Pasquali, italiensk forfatter og lyriker (død 1551)
* 1500 eller 1505 - Wu Cheng’en, kinesisk romanforfatter og lyriker under Ming-dynastiet (død 1580)

## Dødsfall
* Serafino dell'Aquila, italiensk poet og musiker (født 1466)
Emil Forsberg

**Emil Forsberg** (født 1991) er en svensk fotballspiller som spiller for den amerikanske klubben New York Red Bulls.

## Karriere
### GIF Sundsvall
Forsberg startet karrieren i GIF Sundsvall, og ble en del av førstelaget fra 2009. Etter en kort utlånsperiode til Medskogsbron BK, som spilte i femte nivå i Sverige, hvor Forsberg scoret to mål første kampen, ble han hentet tilbake til GIF Sundsvall. Forsberg spilte flere kamper i sin første sesong for klubbens A-lag, og startet fast i 2010-sosongen, hvor han spilte 30 av 30 kamper. Forsberg var med på ett opprykk til Allsvenskan, hvor han scoret seks mål på tretti kamper, før GIF Sundsvall rykket ned etter å ha tapt playoff om plassen i Allsvenskan.

### Malmö FF
Den 10. desember 2012 ble Forberg presentert som Malmö FF-spiller. Offisielt ble han en del av klubben 1. januar 2013, da overgangsvinduet ble åpnet i Sverige. Forsberg har signert en kontrakt på fire år med klubben.

### Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Privat
Emil Forsberg er tredje generasjon Allsvenskan-spiller i sin familie, da både hans far Leif Forsberg, og hans farfar Lennart Forsberg, har spilt på øverste nivå i Sverige.

## Referanser


## Eksterne lenker
* 
* «Emil Forsberg», profilside fra Malmö FFs hjemmeside
Bedford HA

**Bedford HA** er en varebil introdusert i 1963 av Vauxhall Motors' datterselskap Bedford Vehicles, basert på Vauxhall Viva (HA). Bilen er også kjent som Bedford Beagle som stasjonsvogn og Bedford Roma som liten bobil.

Den var ekstremt populær hos større selskaper i Storbritannia, spesielt Royal Mail og British Telecom. Mange andre firmaer som British European Airways, DER rental og Meals on Wheels hadde større bilflåter også. Bilen var også inspirasjon for Postmann Pats opprinnelige varebil.

Bilen fortsatte i produksjon i 20 år, fram til 1983, når den ble erstattet av den kortlevde Vauxhall Chevette basert på Bedford Chevanne som også etterhvert ble erstattet av Bedford Astravan / Bedford Astramax. Bilen gikk gjennom diverse forskjellige detalj endringer; varebil modellene forble stort sett det samme, men de fikk en større forbrenningsmotor, og forgasser etterhvert som årene gikk. En pickup ble også lagd av Martin Walter (Dormobile) og Walker Bodies av Watford. Det ble lagd veldig få av dem (visstnok bare 60 totalt) og bare en håndfull av dem har overlevd til i dag, disse ble i sin tid solgt til forskjellige bedrifter og privat personer gjennom Vauxhall/Bedford forhandlere.

## HA i film og TV
En Bedford HA ble brukt i filmingen av drama-komedien Auf Wiedersehen, Pet og i den Oscar vinnende filmen, En fisk ved navn Wanda.
Amy Smith

**Amy Smith** (født 24. juli 1987) er en britisk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble slått ut i semifinalen på 50 meter fri. 

## Referanser


## Eksterne lenker
*
Ayouba Ali Sihame

**Ayouba Ali Sihame** (født 15. august 1994) er en komorisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 100 meter fri. 

## Referanser


## Eksterne lenker
*
Lektorium

Et **lektorium** (av latin: *léctora*, «leser») er en oppbygning i middelalderens kirker som skiller skip og kor. Lektorium ble brukt til tekstlesing, preken og andre kirkelige handlinger. Det dannet også et tydelig skille mellom prestenes og allmuens område i kirken. 

## Historie
Lektoriet var opprinnelig en lesepult beregnet til opplesing av Bibelen, og det skjedde vanligvis ved den skranken som i oldkristelige basilikaer skilte kor og skip. Senere i middelalderen ble navnet overført til den talerstolen eller det galleriet som ble satt foran koret og dessuten tjente som scene for sangere. Dette var særlig populært i romansk og gotisk epoke, og lektorier med forseggjort utsmykning ble anbragt på søyler av tre eller sten. Det kunne også være et gitterverk og dører på siden. Lektorium er særlig bevart i tyske og franske storkirker. I Danmark er lektorier kjent fra blant annet  Aarhus domkirke der lektoriet ble revet på 1700-tallet.

Lektorium ble utviklet på 1100- og 1200-tallet, og er i Norge mest kjent fra domkirkene i Stavanger og Trondheim, samt fra enkelte sognekirker. Kinn kirke (Flora) har det eneste intakte lektorium i Norge. Lektoriet i Tingvoll kirke ble revet i 1878. I Tingvoll kirke var lektoriet forbundet med ganger og trapper skjult i de tykke murveggene. Rygge kirke og Aurland kirke har trolig hatt lektorier. Torpo stavkirke har spor av lektorium mellom skip og kor, baldakinen over lektoriet er bevart. Uvdal stavkirke fikk på 1200-tallet trolig en gallerioppbygning i korskillet. Trondenes kirke fikk lektorium omkring 1775, men dette ble revet i 1899. Trondenes kirke skal ha fått et lektorium etter en ombygging i 1440. I Bergen ble Mariakirkens lektorium revet på 1500-tallet i tråd med protestantismens idealer for kirkerommet. Ås kirke (revet 1866) og Bamble kirke (ruin fra 1845) hadde trolig lektorier. Gamle Veøy kirke kan også ha hatt lektorium basert inntil modernisering på 1600-tallet.

## Referanser


## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Bonaventure des Périers

**Bonaventure Des Périers** (ca. 1510–1544) var en fransk renessansedikter. Hans ry har i ettertiden havnet i skyggen, sett på som en kompetent, men uinspirert poet av enkelte, i sin tid vurdert som farlig, gudløs libertiner.

Hans omdømme hviler i dag bortimot utelukkende på *Cymbalum mundi en françois* (1537), fire kryptiske dialoger om religiøse kontroverser i hans samtid som vakte anstøt hos både katolikker og protestanter. Jean Calvin kom med sterke fordømmelser. Des Périers skrev religiøs poesi, men også tekster av sekulært vesen. Hans novellesamling *Nouvelles récréations et joyeux* utmerker seg delvis med en frisk, realistisk fortellerkunst. Han hadde en selvbevisst fortellerteknikk og en språklig fascinasjon. Hans gåtefull religiøse syn kan nok vurderes mer nøytralt og imøtekommende dag. 1500-tallets litterære Frankrike var paradoksalt, også mer framtredende forfattere som Margrete av Navarra, som var hans beskytter, og Clément Marot skrev en mangfoldig litteratur som kan gi en del vanskeligheter for moderne lesere.

Des Périers forlot Paris, og etter en tids vandring bosatte han seg til sist i Lyon, hvor han levde i fattigdom inntil han i 1544 avsluttet elendigheten med å la seg falle på sverdet. I 1544 ble hans samlede verker trykket i Lyon. Denne boken, *Recueil des Œuvres de feu Bonaventure des Périers*, inkluderer hans dikt, *Traité des quatre venus cardinales après Sénèque*, og en oversettelse av dialogen Lysis til Platon. En ny samling kom i 1558.

## Referanser
Rasjonelle forventninger

**«Rasjonelle forventninger»** er en vanlig modellforutsetning i økonomi som sier at de veiede forventningene til alle individene i samfunnet om de fremtidige verdiene av økonomisk relevante variabler &ndash; filtrert gjennom et endogent sett av bedrifter og institusjonelle forhold &ndash; ikke er systematisk gale og at feilene er tilfeldige.  Et mer presist begrep er **modellkonsistente gjennomsnittsforventninger**.  «Rasjonelle»/modellkonsistente forventninger er mye brukt i dynamisk økonomisk modellering.

«Rasjonelle forventninger» innebærer *ikke* individuell rasjonalitet og må ikke blandes sammen med teori om rasjonelle valg.  Snarere er det en refleksjon av nødvendig beskjedenhet fra en forsker som studerer aggregerte samfunnsøkonomiske fenomen.  Avvik fra «rasjonelle forventninger» ville innebære at forskeren skulle mene at hun/han kan forutse verden bedre at summen av interaksjonen mellom alle individer, bedrifter og offentlige myndigheter.

Verktøyene for å kunne modellere markeder over tid og under usikkerhet ble opprinnelig foreslått av John Muth (1961).  De ble først anvendt av Robert Lucas og andre for å forstå makroøkonomiske spørsmål.
I.W. Cornwall

**Ian Wolfram Cornwall** (født 1909, død 1994) var en britisk arkeolog, som har ytt betydelig bidrag til den økologiske arkeologien, særlig gjennom studiet av beinrester fra dyr på arkeologiske funnplasser. Han underviste ved University of London.

Cornwell skrev lærebøker som *Bones for the Archaeologist* (1956, ny utgave 1974) og *Soils for the Archaeologist* (1958). Han skrev også flere bøker: *The world of ancient man* (1964) og *Prehistoric Animals and their Hunters* (1968). 

Hans bok for barn om menneskehetens opprinnelse, *The making of man* (1960), ble tildelt Carnegie Medal in Literature for . I de tre bøkene fra 1960-tallet samarbeidet han med illustratøren . Han skrev også *Ice ages, their nature and effects* (1970) og romanen *Hunter’s half-moon* (1967), med handlingen lagt til sen-paleolitisk tid. 

## Referanser
Lyrikkåret 1501

## Hendelser
* Gavin Douglas, skotsk poet, skriver *The Palice of Honour*, omkring dette året (utgitt omkring 1535); en allegori presentert som et syn
* Marko Marulić, kroatisk poet, skriver *Judita* ("Judith"), et dikt som er et landemerke innen kroatisk litteratur; boken ble ikke trykket før i 1521 i Venezia av Guglielmo da Fontaneto; og utgitt tre ganger før forfatterens død i 1524

## Utgitte verk
* *Ludus Diannae*, et allegorisk versedrama, av Conradus Celtis, en tysk poet som skrev på latinsk
* Petrarch ("Francesco Petrarca"), *Le cose volgari* innflytelsesrik utgaven av forfatterens italienske dikt, redigert av Pietro Bembo, Venezia: Aldine Press, italiensk, posthumt

## Fødsler
* Bonaventure des Périers født omkring dette året, fransk forfatter og lyriker (død 1544)
* Maurice Scève født omkring dette året, fransk poet (død ca. 1564)
* Garcilaso de la Vega, spansk soldat og poet (død 1536)

## Dødsfall
* 3. januar &ndash; Ali-Shir Nava'i, også kjent som "Mir Alisher Navoï", filosof og persisk-usbekisk poet, maler, politiker, mystiker og språkforsker under den timuridiske renessansen (født 1441)
* 26. september &ndash; Džore Držić, kroatisk poet og dramatiker (født 1461)
*Gabriele Altilio, italiensk, latinspråklig poet (født 1436)
*Amerigo Corsini, italiensk, latinspråklig poet (født 1442)
*Olivier de la Marche døde dette året eller i , fransk poet og forfatter (født )
*Michael Marullus også kjent som "Michele Marullo", italiensk, latinspråklig poet (født ca. 1453)
*Jean Michel, fransk dramatisk lyriker (ukjent fødselsår)

## Referanser
Lucy M. Boston

**Lucy Maria Boston** (født *Wood* 10. desember 1892 i Southport, død 25. mai 1990 i , Cambridgeshire) var en britisk barnebokforfatter, best kjent for de seks bøkene i Green Knowe-serien (1954–76); hun mottok Carnegie Medal for den fjerde av dem, *A Stranger at Green Knowe* i .

## Liv
Hun var det femte av seks barn i en viktoriansk middelklassefamilie. Faren var ingeniør og en periode også borgermester. Faren døde da hun var seks. Hun var frivillig sykepleier i Normadie under første verdenskrig, og giftet seg i 1917 med Harold Boston, en fjern slektning. Paret bodde i Cheshire, hvor han drev et garveri. De fikk en sønn. Etter skilsmisse i 1935 reiste hun utenlands inntil hun i 1937 kjøpte The Manor i , Cambridgeshire. Dette huset er bygget omkring 1130 i normannisk stil, og er et av de eldste bebodde husene i Storbritannia.

Hun skrev to memoarer; *Perverse and Foolish* (1979) skildrer ungdomstiden og livet fram til huskjøpet i 1937, mens *Memory in a House* (1972) skildrer *The Manor* og hennes liv der. 

I 1976 ble det kjent at hun også var en aktiv tekstilkunstner i lappeteknikk, og flere av hennes arbeider har vært utstilt, i tillegg til at det er en permanent utstilling i huset. Svigerdatteren Diana Boston har utgitt boka *The Patchworks of Lucy Boston* (1995).

## Bøker
Hennes første bok, *Yew Hall* (1954), var en hyllest til hjemmet hennes. 

Skildringen av husets historie ble ytterligere utviklet i Green Knowe-serien (1954–76), hvor hun i seks bind forteller husets faktiske og fiktive historie på ulike måter. Gjennomgangsfigurene i bokserien er gutten Toseland (*Tolly*) og hans oldemor Mrs. Oldknow, som bor i huset. Historien fortelles dels i dialogen mellom de to, og dels i drømmesekvenser hvor Tolly møter tidligere beboere i huset. I den tredje av bøkene, *The River at Green Knowe* (1959) brytes mønsteret ved at to eldre kvinner er hovedpersonene og gjester i huset, mens verken Tolly eller oldemoren opptrer.. I den fjerde boka introduseres en ny gutt, Ping, og en rømt gorilla. Ping og Tolly opptrer sammen i den femte boka *An Enemy at Green Knowe* (1964), mens den siste av bøkene, *The Stones of Green Knowe* (1976) handler om Roger d'Aulneaux, sønnen til den opprinnelige byggherren, og hans tidsreiser med utgangspunkt i 1100-tallet. Bøkene er illustrert av sønnen Peter Boston.

Aidan Chambers mener at Bostons bøker var et viktig forbilde for flere britiske forfattere av tidsreise- og fantasybøker på 1950- og 1960-tallet.

Den første av bøkene *The Children of Green Knowe* ble filmet som tv-serie i 1986 med samme tittel, mens oppfølgeren *The Chimneys of Green Knowe* ble filmet i 2009 som *From Time to Time*, med Maggie Smith og Hugh Bonneville.

Bøkene finnes ikke på norsk. 

## Referanser
Anders Ryssdal

**Anders Ryssdal** er navnet til flere personer:
 
* Anders Ryssdal (politiker)
* Anders Christian Stray Ryssdal, advokat
Lyrikkåret 1513

## Hendelser
* Gavin Douglas fullfører *[[Eneados]]*, en komplett skotsk (Middle Scots) oversettelse av Vergils *Aeneid* som er den første fulle og nøyaktige oversettelsen til et germansk språk av noe viktig dikt fra den klassiske oldtiden.
* John Skelton blir utnevnt til poet laureate av Henrik VIII av England

## Utgitte verk

### [[Engelsk lyrikk|Storbritannia]]
* Anonymt, *Ars amatoria*, oversettelse fra latin av Ovids *[[Ars Amatoria]]*
* John Lydgate, utgitt anonymt, *[[Troy Book]]*, en verseparafrase over Guido delle Colonnes *Historia destructionis Troiae* fra 1287, som i sin tur er en latinsk prosa-oversettelse av *Roman de Troie* (ca. 1165) av Benoit de Sainte-Maure (se også *The Life and Death of Hector* 1614)
* John Skelton, utgir anonymt, *A Ballade of the Scottysshe Kynge*, som feirer nederlaget for skottene ved  Flodden

### Andre
* Tito Vespasiano Strozzi, *Strozii poëtae pater et filius*, hans komplette verker sammen med verker av hans sønn; utgitt av Aldo Manuzio, Italia

## Fødsler
* 23. desember &ndash; Thomas Smith, engelsk akademiker, diplomat og poet (død )

## Dødsfall
* Januar – Hans Folz, tysk forfatter og dramatiker (født ca. )
* Henry Bradshaw, engelsk poet (født )
* Robert Fabyan, engelsk forfatter (fødselsår ukjent)
* Bartolomeo Fonzio, italiensk, latinspråklig poet (født ca. )
* ca. 1513 – Naldo Naldi, italiensk, latinspråklig poet (født 1436)

## Referanser
Lyrikkåret 1713

## Hendelser

## Utgitte verk

* Henry Carey, *Poems on Several Occasions*, innbefatter "Sally in our Alley", og "Namby-Pamby", skrevet for å latterliggjøre Ambrose Philips
* Abel Evans, *Vertumnus*
* Anne Finch, grevinne av Winchelsea, "Written by a Lady", *Miscellany Poems on Several Occasions*
* John Gay:
** *Rural Sports*
** *The Fan* (publisert dette året, selv om det står "1714" på boken)
* Alexander Pope:
** *Ode For Musick*
** "Ode on St. Cecilia's Day*
***Windsor-Forest*
* [[Richard Steere (forfatter)|Richard Steere]], *The Daniel Catcher*, innbefatter "Earth Felicities", et dikt i blankvers, en uvanlig form på denne tiden, og "Caelestial Embassy", et dikt med juleevangeliet som tema og som kritiserte den puritanske avvisningen av jul, [[Engelsk lyrikk|engelsk]] kolonial [[Amerikansk lyrikk|amerikansk]]
* [[Jonathan Swift]], utgitt anonymt, *Part of the Seventh Epistle of the First Book of Horace Imitated*
* [[John Wilmot, 2. jarlen av Rochester|John Wilmot]], jarl av Rochester, *Poems on Several Occasions.* "By the R. H. the E. of R.", London, posthumt
* [[Edward Young]]:
** *An Epistle to the Right Honourable the Lord Lansdown*
** *A Poem on the Last Day''

## Fødsler
* Giuseppe Maria Buondelmonti, italiensk poet, taler og filosof (død )
* Alison Cockburn (født Rutherford), skotsk poet (død )
* Thomas Gilbert (?)
* George Smith
* Luise Adelgunde Victoria Gottsched, tysk poet (død )
* Khwaja Muhammad Zaman, indisk, sindhispråklig poet (død )

## Dødsfall
* 20. mai – Thomas Sprat, engelsk biskop og poet (født 1635)
* 6. september – François-Séraphin Régnier-Desmarais, fransk geistlig, gramatiker, diplomat og poet på fransk, spansk og latin (født 1632)
* William Harrison, engelsk poet og diplomat (født 1685)

## Referanser


## Kilder
*http://rpo.library.utoronto.ca/timeline/ "A Timeline of English Poetry" Web page of the Representative Poetry Online Web site, University of Toronto
Fronesis

**Fronesis** (gresk φρόνησις, *phronesis*, «forstandighet») er ifølge den greske filosofen Aristoteles en intellektuell dyd og kompetanse som omfatter praktisk kunnskap eller praktisk klokskap, fornuft og skjønn som tilegnes gjennom erfaring over tid.

Aristoteles skilte mellom intellektuelle og moralske dyder. Ifølge ham var det tre intellektuelle dyder; foruten praktisk kunnskap som klokskap eller visdom, regnet han viten og kunnen som intellektuelle dyder. Eksempler på moralske dyder hos Aristoteles er mot, måtehold, rettferdighet, vennlighet og ærlighet.

## Se også
* Dygd (dyd)

## Referanser

## Eksterne lenker
* Kort forklaring i ''Store norske leksikon''
* Kort forklaring i ''Den Store Danske''
Bedford M series

**[[Bedford]] M series ** var et kommersielt kjøretøy, de første modellene ble lagd i 1939. Det var primært et 4-hjulet chassis laget for å bære en last på 2-3 tonn, der også karosseri ble levert for enkelte modeller. Det var to akselavstander som ble tilbudt—10' 0" eller 11' 11" -- og begge ble levert med en standard rekkesekser på 27,34 hk. Bremsene var av Lockheed hydraulisk type og det var bremsekraftforsterket drift på alle fire hjul.

## Varianter

### Lastebil
Syv forskjellige varianter av M-serie karosseriet ble tilbudt: 
;MS - kort (10'0") akselavstand
*MSZ : bare Chassis
*MSC : førerhus og Chassis
*MSD : senkbar lastebil
*MST : lastebil med tipper
;ML - lang (11'11") akselavstand
*MLZ : bare Chassis
*MLC : førerhus og Chassis
*MLD : senkbar lastebil

### Buss
I årene mellom kanselleringen av WHB sin lille buss på midten av 1930-tallet og introduksjonen av Bedford CA ble den begrensede 12-16 seters bussetterspørselen i markedet møtt av eksempler på M-serien, enten MLC eller MLZ. Plaxton konverterte noen av de sistnevnte til forhjulstrekk på 1950-tallet ved å benytte et nedskalert Consort-karosseri som ble montert på lignende Austin eller Karrier lastebiler.

## Eksterne lenker
* The Bedford Truck Legend Register
Henåavassdraget

**Henåavassdraget** er et mindre vassdrag som dannes i Høg-Holleia og omfattes av flere myrer, småvann, tjern, pytter, bekker og småelver i åslandskapet som er kjent som Holleia. Vassdraget, som ligger i Modum og Ringerike kommuner i Buskerud, har en total lengde på cirka 28,7 km og nedbørsfeltet utgjør cirka 113,96 km².

Primærelva i vassdraget er Henåa, som drenerer til Tyrifjorden ved Henovika på grensen mellom Modum og Ringerike kommuner. Elva fungerer også som grenseelv mellom disse kommunene i storparten av sitt elveløp. Henåa får tilførsel fra blant annet Granavollelva, Løkelva, Sørlielva og Tverrelva, samt flere bekker i området. Granavollelva har sitt utspring ved Styggdalsdammen, en pytt like under Grønknuten naturreservat i Høg-Holleia, og regnes som kildeelva i vassdraget.

Det er registrert elvemusling (*Margaritafera margaritafera*) i vassdraget. Arten er fredet og står oppført på Norsk rødliste for arter. Det er også kjent at tyrifjordørreten (*Salmo trutta lacustris*) kan ha gytevandring opp i elva når vannføringen er stor nok. Vassdraget har også en god stamme av stasjonær elveørret og abbor. Dessuten finnes det en bestand av edelkreps der.

## Se også
* Skjærdalsvassdraget

## Referanser
Hester Burton

**Hester Burton** (født *Wood-Hill* 6. desember 1913 i Beccles, død oktober 2000) var en britisk barnebokforfatter, kjent for historiske romaner. Hun mottok Carnegie Medal in Literature i  for en av dem: *The Time of Trial*, som foregår i London anno 1801, og som handler om sosial rettferdighet og ytringsfrihet i skyggen av krigen.

## Liv
Hennes far var offiser. Hun tok utdannelse ved Headington School Oxford (1925–1931) og Oxford University (1932–1936). Hun giftet seg i 1937 med Reginald W.B. Burton; de fikk tre døtre. Familien bodde i Kidlington, Oxfordshire. Hun arbeidet som lærer, også på internatskole, og i forlag før hun ble fulltids forfatter. Som lærer skrev hun enkle introduksjoner for skolebruk om poetene Coleridge, Wordsworth og Tennyson, og en biografi om suffragetten Barbara Bodichon.

## Bøker
Hennes ideal var å skrive bøker hvor hun tok utgangspunkt i autentiske begivenheter fra fortidens dagligliv, og koble disse sammen med store historiske og politiske begivenheter. I *Castors Away* (1962) foregår handlingen i 1805, og familien Henchman skjuler en skadet sersjant for å hindre at han blir sendt til sjøs for å delta i slaget ved Trafalgar.

*Castors Away* var i 1968 utgangspunkt for en tv-serie med samme navn.

Bøkene hennes er ikke oversatt til norsk. 

## Referanser
Ulises Heureaux

**Ulises Hilarión Heureaux Lebert** (født 21. oktober 1845 i San Felipe de Puerto Plata, Den dominikanske republikk, død 26. juli 1899 i Moca, Espaillat, Den dominikanske republikk), kjent som **Lilís**, var en dominikansk offiser, advokat og politiker for *[[Los Bolos|Partido Azul]]*. 

Hans far var haitisk og hans mor kom fra Saint Thomas. Heureaux tjente som sitt lands president fra 1882 til 1884, fra 1887 til 1889 og fra 1889 til han ble myrdet i 1899, og beholdt også makten mellom sine terminer som president. Under hans styre ble landet økonomisk konkurs, og den politiske ustabiliteten som så fulgte var den viktigste årsaken til USAs okkupasjon av Den dominikanske republikk, som begynte i 1916. 

## Referanser
Ia Ora ’O Tahiti Nui

**Ia Ora 'O Tahiti Nui** er Fransk Polynesias nasjonalsang. Den ble innført av Fransk Polynesias forsamling i 1993. Sangen har tekst av Maeva Bougues, Irmine Tehei, Angèle Terorotua, Johanna Nouveau, Patrick Amaru, Louis Mamatui, Jean-Pierre og Pierre Célestin og melodi av Jean Paul Berlier. Tittelen betyr «lenge leve Tahiti Nui».

## Tekst
Sangen har tekst på tahitisk:
:’Ua rahu te atua (i) tō ’u ‘āi’a
:Hono no’ano’a ō te motu rau
:Heihei i te pua ri’i au ē
:E firi nape mōrohi ‘ore
:‘O tā ’u ïa e fa’ateniteni nei.
:Te Tūoro nei te reo here
:Ō te hui’a
:’A hi’i tō aroha
:’Ia ora ’o Tahiti Nui ē.

I oversettelse til fransk lyder teksten:
:Mon pays est né de Dieu
:Collier d’îles multiples
:Aux délicates senteurs
:Reliées d’une tresse immortelle
:Aujourd’hui je te loue.
:Voici que s’élève la voix de tes enfants
:«Répands ton amour»
:Pour que vive Tahiti Nui

## Referanser
Hammaren

**Hammaren** kan vise til:

* Hammaren (Hammerfest) – et fjell i Hammerfest kommune i Finnmark
* Søre, Nørdre og Austre Hammaren – Historiske navn på fjelltoppene i Smedhamran i Rondane
London City Hall

**London City Hall** (London rådhus) er hovedkvarteret til Greater London Authority (GLA), som består av ordføreren i London og Londonforsamlingen (London Assembly). Rådhuset sto ferdig i 2002, og ligger på sørsiden av Themsen, rett vest for Tower Bridge i Southwark bydel. Arkitekt er Foster + Partners.

## Bakgrunn

GLA ble vedtatt opprettet ved lov i 1999, og i de første årene holdt GLA til i en bygning i Marsham Street i Westminster. I 1998 ble det utlyst en konkurranse om valg av sted og bygning for nye kontorer til GLA. Det kom inn 55 bidrag, hvorav syv ble valgt ut og vist fram i en utstilling i OXO-tårnet samme år. Besøkende ble oppfordret til å si sin mening og stemme på sin favoritt. Forslaget fra Foster + Partners viste seg å være  publikumsfavoritten.

I februar 1999 vant Foster + Partners konkurransen om å bygge det nye hovedkvarteret for GLA. Sommeren samme år presenterte Foster + Partners detaljerte planer for bygningen. I mai 2002 overrakte Foster + Partners den ferdige bygningen til GLA. Bygningen ble offisielt åpnet av dronning Elizabeth II i juli samme år.

## Fakta om bygningen

London City Hall kostet 65 millioner pund å bygge. Bygningen er 45 meter høy og består av 10 etasjer over bakken og to etasjer under bakken. Det er sju heiser i bygget. Grunnvann blir pumpet gjennom bygningen for kjøling. Fra øverste etasje er det tilgang til en utsiktsplattform som går rundt hele bygningen. Den karakteristiske fasaden gir skygge mot sollys, og internt skapt varme blir gjenbrukt. Bygningens form og vinkel skal redusere varmeopptak om sommeren og varmetap om vinteren. Spiraltrappen som går langs innsiden er 500 meter lang. Bygningen er kledt med 3 844 glasspaneler. I 2007 ble solcellepaneler installert på taket for å øke bygningens miljøvennlighet.

## Beliggenhet

London City Hall ligger på The Queen's Walk på Themsens sørlige bredde, mellom Tower Bridge i øst og London Bridge i vest. I nærheten ligger også museumsskipet HMS «Belfast», Londons høyeste bygning The Shard og London Bridge stasjon (jernbane og undergrunnsbane). Bygningen er en del av More London, og leies av GLA for en periode på 25 år.

## Referanser


## Eksterne lenker

* Prosjekt City Hall London, UK 1998-2002, Foster + Partners
* Mayor of London London Assembly, offisiell hjemmeside
Geologisk enhet

En **geologisk enhet**  er en berg- eller ismasse som man kjenner opphavet til og der alderen er definert ut fra petrografiske, litologiske eller paleontologiske egenskaper.

Enhetene må være mulige å kartlegge og skille fra hverandre, men kontakten trenger ikke være særlig tydelig. For eksempel kan en enhet defineres ut fra uttrykk som «når sandsteinskomponenten er 75 % eller mer».

## Litostraigrafiske enheter
Litostratigrafiske enheter er basert på bergartskarakter (litologi).

* Overgruppe – to eller flere grupper og enslige formasjoner
* Gruppe – to eller flere formasjoner
* Formasjon – hovedenheten i litostratigrafi
* Ledd – kalt litologisk underinndeling av en formasjon
* Lag – et tydelig lag i et medlem eller en formasjon

Et eksempel er Friggformasjonen, som er en karakteristisk enhet av sandstein under Nordsjøen.

## Kronostratigrafiske enheter
Disse er baserte på at bergartslagene er avsatt i et bestemt tidsintervall og står i et relativt eller absolutt aldersforhold til hverandre.

* Eonotem – alle berglagene som er lagt ned i et eon.
* Eratem – alle berglagene som er lagt ned i en æra
* System – alle berglagene som er lagt ned i en periode
* Serie – alle berglagene som er lagt ned i en epoke
* Etasje – alle berglagene som er lagt ned i en alder.

Et eksempel er triassystemet, som omfatter bergartene dannet gjennom et bestemt tidsrom.

## Geokronologiske enheter
Disse er basert på tidsintervallene bergartslagene er dannet i, målt for eksempel i år. Den største inndelingen er eon, som videre blir delt inn i æra, periode, epoke og alder.

Et eksempel er trias eller triasperioden, som er et bestemt tidsrom i jordens historie.

## Biostratigrafiske enheter

Disse er basert på fossilinnholdet. Hovedenheten blir kalt biosone.

## Sekvensstratigrafiske enheter

Disse er basert på enheter som genetisk hører sammen og er avgrenset av eroasjonsflater eller andre flater som representerer manglende avsettinger.

## Se også
* Stratigrafi
* Sedimentologi
* Glasiologi
Rawez Lawan

**Rawez Farhad Lawan** (født 4. oktober 1987) er en svensk fotballspiller, som spiller for Dalkurd FF.

Lawan ble hentet til Malmö FF fra Kvarnby IK. Sommeren 2006 gikk Lawan til AC Horsens, hvor han første sesongen kjempet med klubben mot nedrykk.

Sommeren 2009 gikk Lawan til FC Nordsjælland. Lawan vant to cup-gull og ett ligagull med klubben.

Den 20. januar 2016 ble Lawan presentert som ny spiller for Dalkurd FF.

## Referanser


## Eksterne lenker
* 
* «Rawez Lawan», profil fra Dalkurd FFs hjemmeside
Sigve Bolstad

**Sigve Bolstad** (født 9. april 1965) er en norsk politiker (Sp) og polititjenestemann. Fra 13. oktober 2023 til 4. februar 2025 var han statssekretær for justisministeren i Jonas Gahr Støres regjering.

Han var forbundsleder i Politiets Fellesforbund fra 2013 til 2022. 

Bolstad vokste opp i Lødingen, og fullførte utdanningen ved Statens politiskole i juni 1988. Bolstad har fullført sjefskurs ved Forsvarets høgskole, og innehatt flere politiske verv i politi- og lensmannsetaten og hovedsammenslutningen Unio. Han har vært nestleder i Unio stat, leder av hovedarbeidsmiljøutvalget for politi- og lensmannsetaten, og styremedlem i Nordstrand Vel.

Bolstad ble valgt som forbundsleder i Politiets Fellesforbund i 2013 og overtok da etter Arne Johannessen. Før Bolstad tiltrådte som forbundsleder i PF, var han nestleder mellom 2010 og 2013, og lokallagsleder i Oslo Politiforening 2005–2013.

Sigve Bolstad var fagforeningsleder da varslersaken omtalt som Monika-saken kom i 2015. Denne og andre varslingssaker i politietaten førte til at Bolstad og forbundsstyret i PF i mars 2016 i vedtaksform anbefalte sine medlemmer om ikke å varsle om kritikkverdige forhold i etaten.

Bolstad var en av drivkreftene bak PFs vedtak fra 2012 om at forbundet skulle jobbe for generell bevæpning av norsk politi. Vedtaket var begrunnet med at norsk politi hadde behov for en vesentlig bedre tilgang til bevæpning enn hva våpeninstruksen da åpnet for.

## Referanser
Angélo Ariitai Neuffer

**Angélo Ariitai Neuffer** (født 1962) er en franskpolynesisk artist. Han er også kjent under artistnavnet **Angélo**.

Angélo utga sitt første album i 1984. Gjennomslaget kom i 1987 med platen *Turamarama te fenua nei*, som solgte  eksemplar. Senere fulgte det en rekke utgivelser på selskapene Océane Production og Mac's Music Paradise. Han har også samarbeidet med Bobby Holcomb. De to utga albumet *Bobby et Angelo*.

## Referanser


## Eksterne lenker
*
Litteraturåret 1593

## Hendelser
*Londonteatrene forblir stengt nesten hele året, på grunn av utbrudd av byllepest som begynte det foregående året. Om sommeren turnerte Edward Alleyn og andre skuespillere byer og landsbyer utenfor storbyen. Siden pesten har en tendens til å avta om vinteren, finner det sted noen fremføringer da; Lord Strange's Men spiller et skuespill kalt *Titus* &mdash; kanskje Shakespeares *[[Titus Andronicus]]* &mdash; tre ganger i januar.

## Nye bøker
**[[Bible kralická]]*, den første fullstendige oversettelsen av bibelen til tsjekkisk
**[[Doctrina Cristiana]]*, den første bok som blir utgitt på Filippinene
*Richard Hooker - *[[Of the Laws of Ecclesiastical Polity]]*
*John Eliot - *Ortho-epia Gallica*
*Antonio Possevino - *[[Bibliotheca selecta]]*

## Nye drama
*Daniel Cramer - *Plagium*
*George Peele - *[[Famous Chronicle of King Edward the First]]*

## Poesi

*Barnabe Barnes - *Parthenophil and Parthenophone*
*Michael Drayton
***Idea: The Shepherd's Garland*
***The Legend of [[Piers Gaveston]]*
*William Shakespeare - *[[Venus and Adonis]]*

## Fødsler
*3. april - George Herbert, engelsk poet født i Wales (død 1633)
*20. mai - Salomo Glassius, tysk teolog (død 1656)
*ca. 1593 - Aodh Buidhe Mac an Bhaird, irsk poet, historiker og hagiograf (død 1635)

## Dødsfall

*6. februar - Jacques Amyot, fransk forfatter og oversetter (født 1513)
*30. mai - Christopher Marlowe, engelsk dramatiker og poet (født 1564)
*19. august - Antonio Veneziano, italiensk poet (Sicilia) (født 1543)
*Jeong Cheol, koreansk statsmann og poet (født 1536)

## Bildegalleri

Xu_Wei.JPG|Xu Wei(1521–1593)


## Referanser
Michel Poroi

**Michel Poroi**  (født i januar 1956 i Mataiea i Teva I Uta) er en franskpolynesisk artist. 

Poroi er gitarist og sanger. I 1979 begynte han å opptre med gruppen *Tokiri*, som spilte jazz-rock. Senere var han med i *Tropiquartet*. Det første soloalbumet, med tittelen *Hotu*, ble utgitt i 1984. Senere fulgte det samarbeid med en rekke kjente franskpolynesiske artister og flere plateutgivelser.

## Referanser


## Eksterne lenker
*
Youth in Revolt

***Youth in Revolt*** er en amerikansk romantisk dramakomedie fra 2009. Filmen er regissert av Miguel Arteta, og har Michael Cera i hovedrollen.

Filmen er basert på romanen *Youth in Revolt: The Adventures of Nick Twisp* av C.D. Payne.

## Handling
Nick Twisp (Michael Cera) er en ensom tenåring som liker klassiske bøker, filmer med undertekst og som aspirerer til å bli forfatter. Han har et elendig forhold til begge foreldrene (Jean Smart og Steve Buscemi), som er skilt og har nye, usympatiske kjærester. Men han ser et glimt av håp når han møter og forelsker seg i vakre og søte Sheeni (Portia Doubleday), som han har mye til felles med. De starter en sommerflørt, men når Nick må dra, vil ikke Sheeni starte et avstandsforhold fordi hun helst vil ha en *bad boy*. Så Nick bestemmer seg for å skape et alter ego, Francois Dillinger, en rebelsk versjon av ham selv som gjør alt Nick ikke tør å manne seg opp til. Og hans nye jeg er svært oppsatt på å overbevise Sheeni om at han er den rette for henne.

## Rolleliste
* Michael Cera som Nick Twisp/Francois Dillinger
* Portia Doubleday som Sheeni Saunders
* Jean Smart som Estelle Twisp
* Zach Galifianakis som Jerry
* Justin Long som Paul Saunders
* Ray Liotta som Lance Westcott
* Steve Buscemi som George Twisp
* Erik Knudsen som Lefty
* Adhir Kalyan som Vijay Joshi
* Fred Willard som Mr. Ferguson
* Ari Graynor som Lacey
* Rooney Mara som Taggarty
* Jade Fusco som Bernice Lynch
* Jonathan B. Wright som Trent
* M. Emmet Walsh som Mr. Saunders
* Mary Kay Place som Mrs. Saunders
* Hunden Oscar som Albert
* Christa B. Allen som Teenage Girl
* Trevor Duke-Moretz som Chad

## Eksterne lenker
* 
*
Andy Tupaia

**Andy Tupaia** (født 29. oktober 1958 i Papeete) er en franskpolynesisk artist. Han komponerer sanger, skriver tekster og framfører egen musikk.

Tupaia har arbeidet som musiker i Fransk Polynesia og USA. Hans første plate het *Music Api* og ble utgitt i 1981. I etablerte han sitt eget plateselskap, Oehau Music, og arbeidet så med andres musikk. Siden 2006 har han arbeidet i radiostasjonen Taui FM.

## Diskografi
* *Music Api* (1981)
* *Viens à Tahiti* (1983)
* *Touche à tout* (1987)
* *Hommage à Paul Gauguin* (1990)
* *For Tho’ I Love* (1998)
* *Île Vanille* (2001)

## Referanser


## Eksterne lenker
* 
*
Sumbahonningeter

**Sumbahonningeter** (*Myzomela dammermani*) er en fugl i slekten *[[Myzomela]]* i familien honningetere. Den er endemisk til Indonesia.

## Referanser


## Eksterne lenker
* 
* Avibase: ''Myzomela dammermani''. Besøkt 9. juni 2013.
* ITIS report: ''Myzomela dammermani''. Besøkt 9. juni 2013.
* Birdlife Species Factsheet: ''Myzomela dammermani''. Besøkt 9. juni 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 9. juni 2013.
Chasma

**Chasma** er et begrep brukt i astrogeologien for å vise til en «dyp, langstrakt forsenkning med bratte sider». Flertallsformen er *chasmata*. Per januar 2013 har Den internasjonale astronomiske union navngitt 118&nbsp;slike formasjoner i solsystemet. 63 av disse ligger på Venus og 24 på Mars (planet). Videre ligger 6 på Mimas, 2 på Tethys, 8 på Dione og 5 på Rhea som alle er blant Saturns måner. Uranus-månene Ariel, Titania og Oberon har henholdsvis 7, 2 og 1 chasmata. Et eksempel på en chasma er Eos Chasma på Mars.

## Referanser
Brattriet

**Brattriet** er et fjell i Härjedalen kommune, Jämtlands län i Sverige. Fjellet ligger 9 km øst for riksrøys 146, i Rogens naturreservat.

## Fotnoter


## Referanser
Heiva i Tahiti

**Heiva i Tahiti** er en kulturfestival i Fransk Polynesia. Den arrangeres i juli måned hvert år i hovedstaden Papeete. 

## Bakgrunn
I 1859 ble det arrangert en offentlig fest til ære for keiser Napoleon III av Frankrike. Arrangementet ble overtatt av tahitierne, som fylte den med egne kulturinnslag i tillegg til de franske. Etter at Tahiti og øyene annektert av Frankrike ble det fra 1881 ble det en årlig tradisjon å markere 14. juli, Frankrikes nasjonaldag. Tradisjonelle polynesiske innslag dominerte. 

Festivalen ble fra 1977 kalt *tiurai*, tahitisk for juli. I 1986 skiftet den navn og den føreuropeiske betegnelsen *heiva* ble tatt i bruk. Den er siden da også frakoblet feiringen av Frankrikes nasjonaldag. Vanligvis starter festivalen 29. juni, autonomidagen (fête de l'autonomie), og varer en måned.

## Innhold

Kulturfestivalen inneholder musikk og dans, teaterforestillinger og gjenskapning av historiske seremonier og ritualer. Den har innslag av gjenopplivede aktiviteter og kulturuttrykk, som kullvandring og tatovering. Det avholdes også arrangementer med tradisjonelle idrettsøvelser, som kapproing med utriggerkano, spydkast, spesielle kappløp og steinløfting.

## Referanser
Vallis

***Vallis*** (flertall *valles*) er det latinske ordet for *[[dal]]* eller *dalføre*. Det brukes i planetologien i forbindelse med navngivingen av landformasjoner på andre planeter. *Vallis* ble først brukt for gamle elvedaler som ble oppdaget på Mars den gang romsondene første gang ble sendt dit.